《罍》
元代·丁复

贰守何能尔，明公特异哉。蜚声惊大府，报最达重台。

政洽邦千里，心清水一杯。威名动草木，颂语出□□。

儒术行中道，文光炳上台。菁莪思乐育，徵粟可迟回。

飞檄如星急，连樯驾浪来。轮囷登廪庾，精洁粲珠□。

炊爨迷深竹，抠趋失故苔。馨香通肸蚃，勋业此胚胎。

统宇弘无际，颠厓政可哀。箕畴先食货，商鼎赖盐梅。

峻陛高班入，彤庭紫诏裁。咨询周远迹，答问彻□□。

盛德乾坤报，危言山岳摧。田畴无失业，府库孰非财。

燮理阴阳事，消沈水旱菑。虞谟恒赞赞，汉网愿恢恢。

泽沛弘羊雨，霾空野马埃。常令见白日，终老北山隈。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。